หุ้นโซลขยับลง 0.01% ซื้อขายซบเซาวิตก “ทรัมป์”
หุ้นโซลขยับลง 0.01% ซื้อขายซบเซาวิตก "ทรัมป์"
24 ม.ค. 2560

ดัชนีคอมโพสิตตลาดหุ้นเกาหลีใต้ปรับตัวลดลงเล็กน้อยวันนี้ โดยการซื้อขายเป็นไปอย่างซบเซา เนื่องจากนักลงทุนชะลอการซื้อขายหลังจากที่นายโดนัลด์ ทรัมป์ ประธานาธิบดีสหรัฐ ได้ลงนามถอนสหรัฐออกจากข้อตกลงการค้าเสรีหุ้นส่วนยุทธศาสตร์เศรษฐกิจภาคพื้นแปซิฟิค (TPP) อย่างเป็นทางการ ซึ่งมาตรการกีดกันทางการค้าของนายทรัมป์อาจจะนำไปสู่สงครามการค้าทั่วโลก
ดัชนีคอมโพสิตตลาดหุ้นเกาหลีใต้ (KOSPI) ลดลง 0.23 จุด หรือ -0.01% ปิดที่ 2,065.76 จุด โดยมีปริมาณการซื้อขาย 308.37 ล้านหุ้น มูลค่า 3.6 ล้านล้านวอน (3.1 พันล้านดอลลาร์สหรัฐ) โดยมีหุ้นลบมากกว่าหุ้นบวกในสัดส่วน 545 ต่อ 284